L'Ajuntament de Sagunt posa en marxa a partir de hui el control d'accés amb vehicle a Ciutat Vella
01 de desembre 2022

![](/media/k1ajslvv/c_controlmini.jpg?width=850&height=566.9886363636364)

L'Ajuntament de Sagunt posa en marxa a partir de hui el control d'accés a Ciutat Vella, encara que no serà fins al dia 16 de desembre quan es procedirà a sancionar a aquells vehicles que accedisquen sense autorització a la zona restringida, ja que es deixaran 15 dies de període d'adaptació.

L'accés a la zona es farà a través de tres punts de control d'entrada situats al carrer Porta Ferrissa, el carrer Sant Miquel i el carrer Castell, en les quals ja estan instal·lats els panells digitals, que en reconéixer la matrícula, informaran si el vehicle està autoritzat o no per a accedir a la zona restringida. Quant a les eixides, estan disposades pel carrer Sant Miquel, el carrer Castell i el carrer Major/plaça Major.

![](/media/wzlpw2ez/c_controlseñal.jpg?width=850&height=279.1477272727273)

En este sentit, durant la primera quinzena de desembre es farà efectiva la mesura, que compta amb un període d'adaptació del veïnat i de la ciutadania, que a més servirà per a esmenar les incidències que es puguen produir. Després d'este període de prova, des del dia 16 de desembre de 2022 es procedirà a sancionar a aquells vehicles que accedisquen sense autorització a la zona restringida. D'eixa manera, l'alcalde de Sagunt, Darío Moreno, ha comunicat per escrit a tot el veïnat esta entrada en vigor del control d'accés.

Tal com s'ha indicat des de l'Ajuntament de Sagunt, esta mesura es realitza amb l'objectiu «d’**aconseguir un barri més habitable, saludable, accessible, amb menys emissions, amb baixa contaminació acústica, i en definitiva, més còmode per a les persones residents i amb la finalitat també de preservar el seu valor històric i atractiu turístic**».

El control realitza el reconeixement automàtic de matrícules i compta amb una base de dades elaborada a partir de les que s'han facilitat per part del veïnat, per la qual cosa si es detecta algun error o encara falta per autoritzar algun vehicle de residència, les inscripcions es poden realitzar a través del següent enllaç: [https://ciutatvella.policialocalsagunt.es/#/login](https://ciutatvella.policialocalsagunt.es/#/login). En el cas de tindre algun problema amb la web, les persones interessades poden realitzar les seues consultes a través dels telèfons del departament de Mobilitat: 960 655 858 (extensions 5170, 6745, 6746 i 5036).

![](/media/yaclpwtp/c_controlfin.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-posa-en-marxa-a-partir-de-hui-el-control-d-acces-amb-vehicle-a-ciutat-vella/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-posa-en-marxa-a-partir-de-hui-el-control-d-acces-amb-vehicle-a-ciutat-vella/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-posa-en-marxa-a-partir-de-hui-el-control-d-acces-amb-vehicle-a-ciutat-vella/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-posa-en-marxa-a-partir-de-hui-el-control-d-acces-amb-vehicle-a-ciutat-vella/)